title: XII BOʻLIM - Oʻzbekiston respublikasining soliq kodeksi (Yangi tahriri) Oʻzbekiston Respublikasining
text: 295-modda. Soliq solish obyekti
  296-modda. Soliq bazasi
  294-modda. Soliq toʻlovchilar
  (1-q.)
  Quyidagilar foyda soligʻining soliq toʻlovchilari (bundan buyon ushbu boʻlimda soliq
  toʻlovchilar deb yuritiladi) deb eʼtirof etiladi:
  1) Oʻzbekiston Respublikasining soliq rezidentlari boʻlgan yuridik shaxslar (bundan buyon
  ushbu boʻlimda yuridik shaxslar deb yuritiladi);
  2) Oʻzbekiston Respublikasining norezidentlari boʻlgan yuridik shaxslar, shuningdek
  Oʻzbekiston Respublikasida faoliyatni doimiy muassasalar orqali amalga oshiradigan, yuridik
  shaxs tashkil etmagan holdagi chet el tuzilmalari (bundan buyon ushbu boʻlimda faoliyatni doimiy
  muassasa orqali amalga oshiruvchi norezidentlar deb yuritiladi);
  3) Oʻzbekiston Respublikasidagi manbalardan daromadlar oluvchi Oʻzbekiston
  Respublikasi norezidentlari boʻlgan yuridik shaxslar (bundan buyon ushbu boʻlimda norezidentlar
  deb yuritiladi);
  4) soliq toʻlovchilar konsolidatsiyalashgan guruhining masʼul ishtirokchilari boʻlgan yuridik
  shaxslar;
  5) soliq davrida tovarlarni (xizmatlarni) realizatsiya qilishdan olgan daromadlari bir milliard
  soʻmdan ortiq boʻlgan yoki oʻz ixtiyori bilan foyda soligʻini toʻlashga oʻtgan yakka tartibdagi
  tadbirkorlar;
  6) oddiy shirkat shartnomasi (birgalikdagi faoliyat toʻgʻrisidagi shartnoma) doirasida amalga
  oshiriladigan faoliyat boʻyicha oddiy shirkatning ishonchli shaxsi.
  (2-q.)
  Soliq toʻlovchilarning konsolidatsiyalashgan guruhi ishtirokchilari (bundan buyon
  ushbu boʻlimda konsolidatsiyalashgan guruh ishtirokchilari deb yuritiladi) soliq toʻlovchilarning
  konsolidatsiyalashgan guruhi boʻyicha foyda soligʻining mazkur guruh masʼul ishtirokchisi
  tomonidan hisoblab chiqarish uchun zarur boʻlgan qismi boʻyicha soliq toʻlovchilarning
  majburiyatlarini bajaradi.
  (3-q.)
  Ushbu Kodeksning 36-moddasi toʻqqizinchi qismiga muvofiq agent vazifalarini
  amalga oshiruvchi jismoniy shaxs, ushbu modda birinchi qismining 2-bandiga muvofiq soliq
  toʻlovchi deb eʼtirof etiladi.
  (4-q.)
  Agar ushbu Kodeksda boshqacha qoida nazarda tutilmagan boʻlsa, aylanmadan soliq
  toʻlovchi shaxslar soliq toʻlovchilar hisoblanmaydi.